CELEX: 32014R0453
Language: hu
Date: 2014-04-29 00:00:00
Title: A Bizottság 453/2014/EU végrehajtási rendelete ( 2014. április 29. ) egyes áruk Kombinált Nómenklatúra szerinti besorolásáról

6.5.2014   
            
            
               HU
            
            
               Az Európai Unió Hivatalos Lapja
            
            
               L 133/27
            
         A BIZOTTSÁG 453/2014/EU VÉGREHAJTÁSI RENDELETE
   (2014. április 29.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseitől eltérő, kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseitől eltérő, kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. április 29-én.
      
         
            a Bizottság részéről,
         
         
            az elnök nevében,
         
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
   
      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).
   
      MELLÉKLET
      
                  Árumegnevezés
               
               
                  Besorolás (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Készülék (ún. „TV-szimulátor”) műanyag burkolatban, elülső oldalán átlátszó borítással, körülbelül 8 × 7 × 6 cm méretben.
                  A készülék a fény előállítását szolgáló négy LED-el, egy kvarckristállyal, egy szürkületi szenzorral, egy időzítővel, egy üzemmód-kijelzővel és vezérlőgombokkal felszerelt. Tápegységgel mutatják be.
                  A készülék egy bekapcsolt televízió-készüléket szimulál azáltal, hogy egy előre beprogramozott időtartamon belül véletlenszerűen felvillanó, változó intenzitású és színű fényt hoz létre. Azt a benyomást kelti, hogy emberek vannak a házban, a betörők elriasztása céljából.
               
               
                  9405 40 39
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, valamint a 9405, a 9405 40 és a 9405 40 39 KN-kódok szövege határozza meg.
                  A készülék funkciója, hogy véletlenszerűen felvillanó fényt hozzon létre kizárólag abból a célból, hogy egy bekapcsolt televízió-készüléket szimuláljon. Mivel a véletlenszerűen felvillanó fény nem szolgál semmilyen jelzési célt, vizuális jelzőberendezésként a 8531 vámtarifaszám alá történő besorolás kizárt (lásd még a HR Magyarázat 8531 vtsz.-hoz tartozó magyarázatának első bekezdését).
                  Mivel az árucikk a 9405 vámtarifaszám alá tartozó világító-felszerelés valamennyi objektív jellemzőjével rendelkezik, ezért az árucikket, mint más műanyag elektromos lámpa és világító-felszerelés, a 9405 40 39 KN-kód alá kell besorolni.